આ પંચતંત્રની વાર્તા હોય એવું લાગે છે . વાર્તા એવી છે કે એક કુવામાં એક મોટો પ્રિય દર્શનનામનો નાગ , એક ગંગદત નામનો દેડકાનો રાજા આ કુવામાં ઘણા દેડકાં હતાં ,અને એક ભદ્રા નામની ચંદન ઘો રહતી હતી . બધાં સંપીને મિત્રવત રહતાં હતાં . નાગનો ખોરાક દેડકાં એટલે નાગ દરરોજ અકેકું દેડકું ખાઈને પોતાની ભૂખ સંતોષતો હતો . ગંગદત્ત આ નાગ પોતાની વસ્તીને ખાઈ જતો હતો .એથી ઘણો નારાજ હતો . પણ એ લાચાર હતો . કેમકે તે તેની વસ્તીને લઈને કુવા બહાર નીકળી શકે એમ નોતો . પ્રિયદર્શન દરરોજ અકેક દેડકું ખાઈ જતો હતો , અને એક દિવસ એવો આવ્યો કે કુવાના બધાંજ દેડકા ખલાસ થઇ ગયા . નાગને ભૂખ સતાચ્તી હતી ભૂખ થી એ ઘણો નિર્બળ થઇ ગયો હતો .એવું કહેવાય છે કે છ્પનીયા દુષ્કાળમાં લોકોએ પોતાના બાળકોને ખાઈ જઈને પોતાની ભૂખ સંતોષી હતી .એવા દાખલાઓ મળી આવે છે .